Title: Serviceavtale Kone.pdf
2. KUNDENS FORPLIKTELSER KUNDEN skal på forhånd gi KONE informasjon dersom fullmakten til å bestille arbeider av KONE er begrenset til enkelte personer hos KUNDEN, og i så fall oppgi navn og telefonnummer til disse personene. KUNDEN skal varsle KONE skriftlig innen rimelig tid dersom det skjer endringer i fullmaktsforholdene. I maskinrommet skal det ikke oppbevares andre ting enn det som hører til heisens drift og vedlikehold. Heisen forutsettes å være i god teknisk og forskriftsmessig stand når kontrakten trer i kraft. KUNDEN plikter, før inngåelse av avtale, å gjøre KONE oppmerksom på eventuelle feil / mangler som KUNDEN er kjent med, og som KUNDEN bør skjønne at kan påvirke KONEs mulighet til utføre de arbeider som avtalen omfatter.